《仲红池塘荷盖方密有四五朵花》
宋代·程公许

公暇羽衣凭水槛，渐多翠盖倚红妆。想应三伏怯袢热，待到仲红吐艳香。

藻涧鱼跳晴景眩，树阴蝉嘒晚风凉。意行偶与欣佳会，门外催科正自忙。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。